Roman Ubakivi (1916–2000)

Roman Ubakivi (11. märts 1916 Petrograd – 2. aprill 2000 New York) oli Eesti sõjaväelane (leitnant).

Ta lõpetas aastal 1937 Tartu õhtu-ühisgümnaasiumi. Aastatel 1940–1943 õppis ta Tartu Ülikooli õigusteaduskonnas (ei lõpetanud). Akadeemiliselt kuulus ta korporatsioon Rotalia ridadesse.

Ta oli aastani 1940 kaadriallohvitser, seejärel saadeti erru.

Aastatel 1940–1941 oli ta Tartu Kaubastu plaaniosakonna ametnik.

Roman Ubakivi võitles 1941. aasta suvesõjas Tartu lahingutes partisanipataljonis rühmaülemana, oli Esimese Eesti Idapataljoni - 181. Eesti julgestusgrupi, hiljem 658. Idapataljon ja 658. Eesti Pataljoni 2. kompanii ülem.

 Isiklikku 
Tema isa oli sõjaväelane Roman Ubakivi.

 Välislingid 
 Ohvitseride andmekogu
 Album Academicum Universitatis Tartuensis 1918-1944

Kategooria:Eesti sõjaväelased
Kategooria:Eesti metsavennad
Kategooria:Eesti sõjaväelased Saksa sõjaväes Teises maailmasõjas
Kategooria:Korporatsioon Rotalia liikmed
Kategooria:Eestlased Ameerika Ühendriikides
Kategooria:Sündinud 1916
Kategooria:Surnud 2000